Diari Oficial de la Generalitat Valenciana


Sumari del DOGV 8414, del 31-10-2018 (2018/10719)

RESOLUCIÓ de 26 d'octubre de 2018, de la Conselleria d'Habitatge, Obres Públiques i Vertebració del Territori, per la qual s'incrementa la quantia màxima de la convocatòria regulada per mitjà de la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2018 les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8414

Data del DOGV
:   31-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10213


Data del document
:   26-10-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 26 d'octubre de 2018, de la Conselleria d'Habitatge, Obres Públiques i Vertebració del Territori, per la qual s'incrementa la quantia màxima de la convocatòria regulada per mitjà de la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2018 les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021. [2018/10460]  
Per mitjà de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, es van aprovar les bases reguladores de les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges, del Pla estatal d'habitatge 2018-2021 (DOGV 8328, 29.06.2018).  
La base reguladora setze de l'annex de l'ordre referida establia en l'apartat 3: «L'import global de les ajudes amb què es dote cada convocatòria podrà ser ampliat en el cas que la dotació inicial resulte insuficient per a atendre les peticions que, presentades dins del termini, acrediten tindre els requisits i altres condicions establides en aquestes bases, fins a arribar a l'import màxim addicional amb el qual s'amplie la dotació econòmica global.  
Aquest increment es podrà realitzar, amb posterioritat a la publicació de la convocatòria, d'acord amb la regulació establida en l'article 58 del Reial decret 887/2006, pel qual s'aprova el Reglament de la Llei 38/2003, general de subvencions, per mitjà de l'aportació dels fons estatals que es preveja en el corresponent conveni entre el Ministeri de Foment i la Comunitat Valenciana per a l'execució del Pla estatal d'habitatge 2018-2021, i en els successius acords de la comissió bilateral de seguiment que, si escau, se subscriguen, relatius a la distribució del finançament entre els programes d'ajudes, tal com s'estableix en l'apartat 5 de l'article 6 del Reial decret 106/2018, de 9 de març, pel qual es regula el Pla estatal d'habitatge 2018-2021, o bé per mitjà de l'aportació de fons propis addicionals sempre que les disponibilitats pressupostàries ho permeten.»  
En aquest sentit, la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2018 les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges, del Pla estatal d'habitatge 2018-2021, establia en l'apartat segon que la quantia a concedir inicialment de 2.500.000,00 euros es podrà incrementar per mitjà de l'aportació de fons finalistes procedents del Ministeri de Foment, a l'empara del que estableix el Reial decret 106/2018, de 9 de març, pel qual es regula el Pla estatal d'habitatge 2018-2021, i el conveni de col·laboració entre aquest ministeri i la Comunitat Valenciana per a l'execució del pla referit, que en aquell moment encara estava en tramitació. L'increment previst en la resolució referida permetia aconseguir una quantia total de 95.478.823,00 euros, si bé aquesta dotació cal entendre-la com cofinançada pel Ministeri de Foment i la Generalitat Valenciana en els termes que en el conveni de col·laboració es recullen.  
  
D'altra banda, per mitjà de l'Ordre 6/2018, de 25 de juny, de la Conselleria d'Habitatge Obres Públiques i Vertebració del Territori, es van aprovar les bases reguladores de les ajudes de rehabilitació d'habitatges situats en edificis de tipologia residencial col·lectiva, dins del Programa de foment de la conservació, de la millora de la seguretat d'utilització i de l'accessibilitat en habitatges, del Pla estatal d'habitatge 2018-2021. Així mateix, en l'apartat segon de la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per mitjà de la qual es van convocar per a l'exercici 2018 les corresponents ajudes s'estableix que la quantia inicial a concedir era d'1.000.000,00 euros si bé aquesta quantia podia incrementar-se fins a un import d'1.250.000,00 euros mitjançant l'aportació de fons finalistes procedents del Ministeri de Foment, a l'empara del que estableix el Reial decret 106/2018, de 9 de març, pel qual es regula el Pla estatal d'habitatge 2018-2021, i el conveni de col·laboració entre el Ministeri de Foment i la Comunitat Valenciana per a l'execució d'aquest pla, que en aquell moment estava en tramitació.  
En conseqüència, l'import màxim global resultant de la dotació de les dues convocatòries referides ascendeix a 73.734.237,00 euros.  
Amb posterioritat a la publicació de les bases reguladores i convocatòries d'ajudes referides, amb data 1 d'agost de 2018, es va subscriure el conveni de col·laboració entre el Ministeri de Foment i la Comunitat Valenciana per al desenvolupament i l'execució del Pla estatal d'habitatge 2018-2021. En la clàusula quarta del conveni s'estableixen els límits de despesa als quals es comprometen aquest ministeri i la Generalitat Valenciana per a les diferents anualitats de la vigència del pla estatal. Concretament, respecte a l'anualitat 2018, les aportacions màximes a les quals es van comprometre el Ministeri de Foment i la Generalitat Valenciana eren de 41.247.089,00 - i 83.157.630,00 - respectivament, la qual cosa suposa un total de 86.895.947,00 ?.  
Així mateix, en la clàusula cinquena del conveni s'estableixen les quanties a aportar a les quals es comprometen el Ministeri de Foment i la Comunitat Valenciana per a cadascun dels programes d'actuació finançables en cada anualitat. Aquestes quanties van ser reajustades per mitjà de l'Acord, de la comissió bilateral de seguiment, adoptat el 7 de setembre de 2018, de tal forma que per al Programa 6 de foment de la conservació, de la millora de la seguretat d'utilització i de l'accessibilitat en habitatges, en l'anualitat 2018, al Ministeri de Foment li correspon aportar 21.811.393,00 - (com a suma d'una aportació bàsica de 55.143.307,00 - i una aportació condicionada de 5.270.000,00 ?) i a la Generalitat 2.890.000,00 ?, la qual cosa suposa un finançament total de 36.229.188,00 ?. Per tant, entre la màxima quantia finançable del Programa 6 per a l'anualitat 2018, de 10.132.932,00 ?, i la dotació final global de les convocatòries vinculades al Programa 6 referida anteriorment, de 13.029.140,00 ?, hi ha una diferència d'1.939.000,00 ?.  
  
Així mateix, havent-se finalitzat amb data 6 d'agost de 2018 el termini de presentació de sol·licituds de la convocatòria d'ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges, s'estima que la dotació prevista actualment en la convocatòria de les ajudes resultarà insuficient per a atendre la totalitat de sol·licituds que puguen estimar-se.  
En virtut de l'anterior, i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Finançament de les ajudes  
Incrementar la quantia de 58.433.428,00 euros prevista en l'apartat Segon. Finançament de les ajudes, de la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2018 les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges, del Pla estatal d'habitatge 2018-2021, en 1.939.000,00 euros i resulta una quantia de 21.163.980,00 euros, en els mateixos termes i determinacions que els que s'especificaven en la resolució referida.  
  
Segon. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar recurs potestatiu de reposició, en el termini d'un mes comptador des de l'endemà de la publicació d'aquesta, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà interposar directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació en aquesta, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 26 d'octubre de 2018.- La consellera d'Habitatge, Obres Públiques i Vertebració del Territori: M.ª José Salvador Rubert.